অনেক কিশোরী বধুর কোলে আবার দুইটা সন্তানও দেখেছি। এমনই একজন কিশোরী বধু ইউনুস মিয়ার মেয়ে নিপা। দেখেই বুঝা যাচ্ছে তার বয়স ১৩/১৪ হবে। তার শাশুরির সামনে তাকে প্রশ্ন করলে সে জানায় তার বয়স ১৯। ওই কিশোরীর সাথে কথা বলার সময় বার বার বাঁধা দিচ্ছিল তার ভাসর মঙ্গল মিয়া (৫৫)। মঙ্গল মিয়া মিথ্যা বলায় আরো এক ধাপ এগিয়ে বলেন, নিপার বয়স ২৬। পরে অবশ্য নিপা বলেছেন, বাবা-মা’র ইচ্ছাই অল্প বয়সেই বিয়ে বসতে হলো তাকে। নয়লে এলাকার মুরুব্বীরা মন্দ বলবে। এলাকার সবাই যেভাবে চলছে সেভাবেই চলতে হয়। নিপা কোন লেখা-পড়া করেননি। নিপার মতো এরকম অবস্থা এই এলাকার প্রায় সব মেয়েদের।